CELEX: 62017TN0560
Language: sl
Date: 2017-08-16 00:00:00
Title: Zadeva T-560/17: Tožba, vložena 16. avgusta 2017 – Fortischem/Parlament in Svet

30.10.2017   
            
            
               SL
            
            
               Uradni list Evropske unije
            
            
               C 369/30
            
         Tožba, vložena 16. avgusta 2017 – Fortischem/Parlament in Svet
   (Zadeva T-560/17)
   (2017/C 369/42)
   Jezik postopka: angleščina
   
      Stranke
   
   
      Tožeča stranka: Fortischem a.s. (Nováky, Slovaška) (zastopniki: C. Arhold, P. Hodál in M. Staroň, odvetniki)
   
      Toženi stranki: Evropski parlament in Svet Evropske unije
   
      Predloga
   
   Tožeča stranka Splošnemu sodišču predlaga, naj:
   
               —
            
            
               razglasi ničnost točke (d) Dela 1 Priloge III k Uredbi (EU) 2017/852 Evropskega parlamenta in Sveta z dne 17. maja 2017 o živem srebru in razveljavitvi Uredbe (ES) št. 1102/2008 (1), in
            
         
               —
            
            
               odredi plačilo stroškov v zvezi s tožbo v korist tožeče stranke.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri razloge.
   
               1.
            
            
               Prvi tožbeni razlog: izpodbijano določbo je treba razglasiti za nično, ker pomeni kršitev načela varstva legitimnih pričakovanj s tem, da upravljavcem obratov za proizvodnjo živosrebrnih celic odvzema možnost za odobritev podaljšanja na podlagi ravnanja v skladu z najboljšimi razpoložljivimi tehnologijami, če so izpolnjeni pogoji iz Direktive 2010/75/EU Evropskega parlamenta in Sveta z dne 24. novembra 2010 o industrijskih emisijah (celovito preprečevanje in nadzorovanje onesnaževanja).
            
         
               2.
            
            
               Drugi tožbeni razlog: izpodbijano določbo je treba razglasiti za nično zaradi kršitve načela sorazmernosti, ker (i) določa fiksen rok za opustitev proizvodnje živosrebrnih celic veliko pred potekom roka, ki izhaja iz veljavnih mednarodnih predpisov o živem srebru, ne da bi bila določena vsaj možnost za odobritev podaljšanj/izjem v posebnih primerih, (ii) spodbuja sprejetje zakonodaje, s katero ni mogoče zagotoviti nikakršne bistvene okoljske koristi za širšo javnost, hkrati pa povzroča velike neugodnosti nosilcem dejavnosti, in (iii) ne upošteva obstoječe zakonodaje, v kateri so že določena jasna pravila za opustitev in podaljšanja/izjeme, ter sama ne vsebuje klavzul o bistveno oteženih okoliščinah.
            
         
               3.
            
            
               Tretji tožbeni razlog: izpodbijano določbo je treba razveljaviti, ker bo povzročila izgubo za poslovne dejavnosti tožeče stranke, zaradi česar bo kršena lastninska pravica kot temeljna pravica na podlagi Listine Evropske unije o temeljnih pravicah, saj ni sorazmerna s cilji izpodbijane določbe, ki bi jih bilo mogoče uresničiti z manj omejujočimi ukrepi.
            
         
      (1)  Uredba (EU) 2017/852 Evropskega parlamenta in Sveta z dne 17. maja 2017 o živem srebru in razveljavitvi uredbe (ES) št. 1102/2008 (UL 2017, L 137, str. 1).